《与虞山人胜伯陈山人惟寅谈及仙游事醉后赋诗三首兼呈二贤 其一》
元代·饶介

扫除狡狯蓄神机，开顶葫芦不置扉。人物已从垣外见，真形渐向市中微。

杯成白鹤冲霄去，剑化双龙破浪归。自此更无毫发累，绿毛绕体欲成衣。

作者简介：元临川人，字介之，号华盖山樵，又号醉翁。倜傥豪放，工书能诗。自翰林应奉出佥江浙廉访司事。张士诚入吴，以为淮南行省参知政事。士诚败，被明兵俘杀。有《右丞集》。